钦定古今图书集成/明伦汇编/氏族典/第243卷 > 张耆
## 钦定古今图书集成/明伦汇编/氏族典/第243卷 > 张耆

按《宋史张耆传》，“耆字元弼，开封人。年十一，给事真宗
藩邸。及即位，授西头供奉官。咸平中，契丹犯边，以功
迁天雄军兵马钤辖。边兵未解，徙镇州行营钤辖，又
徙定州，迁昭州团练使，并代州钤辖。明年，契丹复入，
帝欲亲征，召还入对，命为西面钤辖。景德罢兵，迁英
州防御使。从帝东封，迁绛州防御使、殿前都虞候，迁”
相州观察使。从祀汾阴，授威塞军节度使。丁父母忧，
起复，累迁枢密使。先名旻，至是表改名耆，封邓国公。
章献太后崩，以左仆射、护国军节度出判许州，移襄、
邓、孟、许、陈、寿六州，封徐国公。以太子太师致仕。卒，谥
荣僖。